Laghe Tanganiche

'U **Laghe Tanganiche** (o **Tanganyika**) jè 'nu granne laghe de l'Afriche oriendàle, e se iacchije a 'u confine 'mbrà Tanzanie, Repubbleche Democrateche d'u Congo, Burundi e Zambie. Le prime doje se scucchiáne quase equamènde l'80% d'a territorialetate de le acque.

## Caratteristeche

Jè 'u seconne laghe africane pe' grannèzze, nnande 'u laghe Vittorie, e 'u cchiù profunne. Se iacchije a lle 'nderne de une de lle delle granne pertuse d'a Rift Valley, le cui parete mundagnose ne ccrèjene le confine. Tène 'na forme stritte e allongate, e se spànne pe' 673 km ind'à derezione nord-sud cu 'na larijèzze medie de 50 km. Jè 'u laghe d'acque dôce cchiù longhe d'u munne (mesuranne longhe 'a linèe mediane). Tène 'n'arèe de 32.900 km², tène 'nu sveluppe costiere de 1.828 km, 'na profunnetata medie de 570 metre, e 'na profunnetata masseme de 1.470 metre. Se penze ca ha ddà condenè 'na quandetata d'acque auguale a 18.900 km³, jèssenne accussì 'u seconne laghe d'acque dôce d'u munne pe' volume nnande 'u Bajkal. 'U bacine idrografeche d'u laghe tène 'na superficie de 231.000 km². 'U laghe tène doje immissarije prengepále: 'u jume Rusizi, ca tràse da nord da 'u laghe Kivu, e 'u jume Malagarasi, ce jè 'u seconne jume cchiù granne d'a Tanzanie, e tràse ind'ô Tanganika da est. 'U prengepále emissarije jè 'u jume Lukuga ca a sove vôte scètte le acque sove ind'ô jume Congo. 'A profunnetata granna assaje e 'a posizione tropecale d'u laghe 'mbediscene 'nu cangiaminde de l'acque, facènne sìne c'a vanne cchiù profunne d'u laghe conziste prengepalmènde de acque anosseche, cioè ca non ge tène ossiggene.

'U laghe ha state scupìrte p'a pprime vôte da le europèe ind'ô 1858 grazzie a le esploratore Richard Burton e John Speke, c'ô scoprirene duranne 'na spedizione finalezzate ad 'a scuperte d'a sorgènde d'u Nile. Speke ha condinuate 'a spedizione pe' acchijà sattamènde cchiù nnande 'a sorgènde, 'u laghe Vittorie.

## Faune itteche

'U laghe ospite p'u mineme 300 specie de pìsce d'a famighie de le ciclide e otre 150 specie no-ciclide, 'a cchiù granna vanne de le quale jàvite 'nzign'u funne d'u laghe (vanne bentoneche).  Comungue, 'a cchiù granne biomasse de pìsce jàvite a 'u larije (vanne pelaggeche), e jè domenate da sèje specie, doje d'a famigghie de le sardèdde e quàtte d'a famigghie de le *Lates* (specie quase auguale a 'u perseche d'u Nile). 'U 98% de le specie de ciclide d'u Tanganiche sonde endemeche d'u laghe. Quiste ìrte tasse de endemisme 'ô se iacchije arrète pure jndre assaje specie de 'mbertebrate, specialmènde mollusche, granchie, sanguisughe, etc.

## Economije

'A faune itteche ind'ô laghe tanganiche jè 'na resorse primarije de sostentamènde pe' le popolazzione d'u luèche. Ad 'ô state de ôsce a die ce sonde cchiù o mène 45.000 crestiáne ca fatijane ind'à ll'industrje d'a pesche, le quale fatijane da cirche 800 site deverse. Cchiù de 'nu miglione de crestiáne addepennene da le pescature, e 'u pìsce d'u laghe Tanganiche pòte ccu jèssere acchijate ind'à lle mercate de totte l'Afriche de l'Est. 'U commerce d'u pìsce jè accumenzate ind'à metata de le anne 50 d'u 1900 ed ha avùte 'nu 'mbatte assaje pesànde sus 'a vite de le specie pelaggeche, ind'ô 1995 fùrene pescate 180.000 tonnellate de pìsce. Assaje sonde le 'ndustrije peschifere ca ind'à lle anne 80 honne canosciute 'nu granne spannemènde, me ca cchiù nnande honne dovute chiudere.

## 'Ndruche pure
* Granne laghe africane
* Parche nazionale de le monde Mahale

## Otre pruggette